Forslag til Rådets forordning om ændring af forordning (EØF) nr. 2204/90 om fastsættelse af supplerende almindelige regler for den fælles markedsordning for mælk og mejeriprodukter for så vidt angår ost

(forelagt af Kommissionen)

BEGRUNDELSE

I henhold til Rådets forordning (EØF) nr. 2204/90 kræves der forudgående tilladelse til anvendelse af kaseiner og kaseinater til fremstilling af ost. For de mængder kaseiner og kaseinater, der anvendes uden tilladelse, erlægges der i henhold til forordningens artikel 3, stk. 3, et beløb svarende til forskellen mellem den værdi af skummetmælken, der følger af interventionsprisen for skummetmælkspulver, på den ene side, og markedsprisen for kaseiner og kaseinater, forhøjet med 10%, på den anden side.

Formålet med denne sanktion er i det mindste at neutralisere den økonomiske fordel ved ikke- tilladt anvendelse af kaseiner og kaseinater. Det skal i den forbindelse understreges, at det ikke er hensigtsmæssigt at bestemme skummetmælkens fulde værdi ved at tage udgangspunkt i interventionsprisen for skummetmælkspulver. Den reelle værdi af skummetmælk kan variere alt efter markedssituationen, således som den afspejles af markedsprisen for skummetmælkspulver. Beregningen af sanktionen bør derfor baseres på markedsprisen for skummetmælkspulver. Vedlagte forslag ændrer artikel 3, stk. 3, i forordning (EØF) nr. 2204/90 i overensstemmelse hermed.

2001/0159 (CNS)

Forslag til Rådets forordning om ændring af forordning (EØF) nr. 2204/90 om fastsættelse af supplerende almindelige regler for den fælles markedsordning for mælk og mejeriprodukter for så vidt angår ost

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen [1],

[1] EFT C af , s. .

under henvisning til udtalelse fra Europa-Parlamentet [2], og

[2] EFT C af , s. .

ud fra følgende betragtninger:

(1) I henhold til Rådets forordning (EØF) nr. 2204/90 [3] kræves der forudgående tilladelse til at anvende kaseiner og kaseinater til fremstilling af ost, og forordningens artikel 3, stk. 3, fastsætter en EU-sanktion for ikke-tilladt anvendelse, hvormed der navnlig tages hensyn til den værdi af skummetmælken, som følger af interventionsprisen for skummetmælkspulver.

[3] EFT L 201 af 31.7.1990, s. 7.

(2) Eftersom formålet med den nævnte sanktion er at neutralisere den økonomiske fordel ved anvendelse uden tilladelse, bør beregningen af den nævnte sanktion baseres på markedsprisen for skummetmælkspulver, som bedre afspejler den reelle pris for skummetmælkspulver som råvare til fremstilling af ost -

UDSTEDT FØLGENDE FORORDNING:

Artikel 1

Artikel 3, stk. 3, i forordning (EØF) nr. 2204/90 affattes således:

"3. Med forbehold af de sanktioner, som er fastsat eller skal fastsættes af den pågældende medlemsstat, skal der for de mængder kaseiner og kaseinater, som anvendes uden tilladelse, erlægges et beløb svarende til forskellen mellem den værdi af skummetmælken, der følger af markedsprisen for skummetmælkspulver, på den ene side, og markedsprisen for kaseiner og kaseinater, forhøjet med 10%, på den anden side.

Disse værdier konstateres efter fremgangsmåden i artikel 42 i Rådets forordning (EF) nr. 1255/1999*.

_____________________

* EFT L 160 af 26.6.1999, s. 48."

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

>TABELPOSITION>